open-index/open-wikipedia-markdown huggingface dataset:
Herrad Landsbergilainen

**Herrad Landsbergilainen** (noin 1130 – 25. heinäkuuta 1195) oli elsassilainen nunna ja lähellä Strasbourgia sijainneen Hohenburgin luostarin abbedissa. Hän kirjoitti kuvaensyklopedian *[[Hortus deliciarum]] (*suom*. Ilojen puutarha)*. Herrad syntyi aatelissukuun Landsbergin linnassa noin vuonna 1130 ja liittyi nuorella iällä Hohenburgin luostariin. Herradista tuli luostarin abbedissa vuonna 1167 missä tehtävässä hän pysyi kuolemaansa saakka.

Herrad aloitti  teoksensa *Hortus deliciarum* kirjoittamisen jo vuonna 1165. Teos on kooste kaikista tuon ajan tieteistä, mukaan lukien teologia. Teos tunnetaan ennen kaikkea laajan kuvituksensa ansiosta: se sisältää tekstin ohella 336 kuvaa, joista monet ovat teologisten, filosofisten ja kirjallisten teemojen symbolisia esityksiä. Kuvat esittävät myös historiallisia aiheita, kirjailijan omia kokemuksia ja tämän luostarisisaria. Teos sisältää lainauksia antiikin ajan kirjailijoilta, ja tekstin oheen on sijoitettu Herradin omaa runoutta.

Alkuperäinen teos tuhoutui Strasbourgin kirjaston palossa Saksan–Ranskan sodan aikana vuonna 1870, mutta teksti ja kuvat ovat säilyneet niistä aiemmin tehtyinä kopioina.

## Lähteet
* 
### Viitteet
Uskonto Romaniassa

**[[Romania]]** on sekulaari valtio, eikä sillä ole valtionuskontoa. Kuitenkin selkeä enemmistö maan väestöstä on kristittyjä. Vuoden 2002 väestönlaskennassa 86,7&nbsp;% väestöstä luokiteltiin Romanian ortodoksiseen kirkkoon kuuluviksi. Muihin kristillisiin suuntauksiin kuuluu katolisuus (4,7&nbsp;%), kalvinismi (3,7&nbsp;%), helluntaiseurakunnat (1,5&nbsp;%) ja Romanian kreikkalais-katolinen kirkko (0,9&nbsp;%). Romaniassa on myös pieni mutta historiallisesti merkittävä muslimivähemmistö, joka elää pääosin Dobrogeassa ja johon kuului 67&nbsp;500 henkeä, pääosin turkkilaista syntyperää. Vuoden 2002 väestönlaskennan mukaan maassa oli myös noin 6&nbsp;000 juutalaista sekä 23&nbsp;105 sellaista, joilla ei ollut uskontoa tai olivat ateisteja.

## Kristinusko

### Ortodoksisuus

Ortodoksisuus on suurin uskonnollinen suuntaus Romaniassa.  Siihen kuului 18 817 975 henkilöä vuoden 2002 väestönlaskennan mukaan, tai 86,7% väestöstä. Kirkossakäynti on kuitenkin huomattavasti alhaisempaa. Syys-lokakuussa 2007 järjestetyn kyselyn mukaan, jossa oli neljä kategoriaa määrittelemään kirkossakäyntiaktiivisuutta Romaniassa (prosenttiosuus koko väestöstä): 38&nbsp;% käy kirkossa useita kertoja kuukaudessa tai enemmän (joista 7&nbsp;% viikoittain tai vielä useammin), 20&nbsp;% käy keskimäärin kuukausittain, 33&nbsp;% käy ainoastaan kerran tai kaksi vuodessa ja 7&nbsp;% ei käy kirkossa.

### [[Roomalaiskatolisuus]]

Vuoden 2002 väestönlaskennan mukaan Romaniassa oli 1&nbsp;028&nbsp;401 roomalaiskatolista, käsittäen 4,7&nbsp;% koko väestöstä. Enemmistä roomalaiskatolisista oli unkarilaisia, vaikkakin maassa on myös yli 300&nbsp;000 romanialaista katolista, pääosin Transilvaniassa.

### [[Kreikkalaiskatolisuus]]

Vuoden 2002 väestönlaskennan mukaan Romaniassa oli 191&nbsp;556 kreikkalaiskatolista, jotka muodostivat 0,88&nbsp;% väestöstä. Enemmistö kreikkalaiskatolisista asuu Transilvanian pohjoisosissa.

### Protestanttisuus
Vuoden 2002 väestönlaskennan mukaanhttp://www.recensamant.ro/pagini/rezultate.html  protestantit kattavat 5,2&nbsp;% koko väestöstä. Suurimmat suuntaukset ovat Romanian reformoitu kirkko (3,2&nbsp;%), helluntailaisuus (1,5&nbsp;%), baptismi (0,6&nbsp;%), Seitsemännen päivän adventistit (0,4&nbsp;%), unitariaarit (0,3&nbsp;%) ja joukko muita evankelikaalisia ryhmiä.

## [[Islam]]

Vaikka muslimien määrä Romaniassa on suhteellisen pieni, on sillä 700 vuoden historia Pohjois-Dobrogeassa. Vuoden 2002 väestönlaskennan mukaan 67&nbsp;566 henkilöä eli 0,3&nbsp;% kokonaisväestöstä ilmoitti uskonnokseen islamin. 97&nbsp;% Romanian muslimeista asuu kahdessa Romanian piirikunnassa Pohjois-Dobrogeassa: 85&nbsp;% asuu Constanțassa ja 12&nbsp;% Tulceassa.

## Katso myös
* Uskonto Euroopan unionissa

## Lähteet

## Aiheesta muualla
Paulino Rivero

**Paulino Rivero** (s. 11. helmikuuta 1952) on espanjalainen Coalición Canarian poliitikko. Hän oli Kanariansaarten aluehallituksen puheenjohtaja vuosina 2007–2015.
 
Rivero oli El Sauzalin pormestari vuosina 1979–2007.

## Lähteet
### Viitteet
HMS Vesper

**HMS Vesper** (viirinumero D55) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 30. kesäkuuta 1916 vuosien 1916-1917 laivasto-ohjelman 9. tilauksessa Alexander Stephen and Sonsilta Govanista Glasgow'sta, missä köli laskettiin vuoden lopulla 7. joulukuuta. Alus laskettiin vesille 15. joulukuuta 1917 ja valmistui 20. helmikuuta 1918.

## Palvelus
Euroopan sotatoimien päätyttyä alus siirrettiin reserviin. Se sijoitettiin poistolistalle ja alus myytiin 4. maaliskuuta 1947 BISCOlle. Alus saapui maaliskuussa 1948 T. W. Wardille Inverkeithingiin romutettavaksi.

## Lähteet
*
*
*
*
*
*

### Viitteet
Willi Frommelt

**Willi Frommelt** (s. 18. marraskuuta 1952 Schaan, Liechtenstein) on liechtensteinilainen alppihiihtäjä.

Frommelt sai pronssia St. Moritzin 1974 MM-kilpailujen syöksylaskussa. Innsbruckin olympialaisissa 1976 hän saavutti pronssia pujottelussa. Olympiakisojen yhteydessä käydyssä alppiyhdistetyn MM-kilpailussa hän sai hopeaa. Garmisch-Partenkirchenin MM-kisoissa 1978 hän oli suurpujottelussa kolmas.

Frommelt sijoittui maailmancupissa parhaimmillaan kolmanneksi Garmisch-Partenkirchenin suurpujottelukilpailussa tammikuussa 1977. Myös hänen veljensä Paul Frommelt on entinen alppihiihtäjä.

## Lähteet
HMS Vimiera

**HMS Vimiera** (viirinumero D23) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin 30. kesäkuuta 1916 vuosien 1916-1917 laivasto-ohjelman 9. tilauksessa Swan Hunter and Wigham Richardsonilta Wallsendistä, missä köli laskettiin lokakuussa. Alus laskettiin vesille 22. kesäkuuta 1917 ja valmistui 19. syyskuuta.

## Palvelus
Alus upposi 9. tammikuuta 1942 osuttuaan miinaan Thamesin suistossa.

## Lähteet
*
*
*
*
*

### Viitteet
HMS Violent

**HMS Violent** (viirinumerot F.A1, F95 ja F31) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla.

## Valmistus

Alus tilattiin Swan Hunter and Wigham Richardsonilta Wallsendistä, missä köli laskettiin marraskuussa 1916. Alus laskettiin vesille 1. syyskuuta 1917 ja valmistui pari kuukautta myöhemmin marraskuussa.

## Palvelus
Alus myytiin romutettavaksi 1937.

## Lähteet
*
*
*
*
*
*

### Viitteet

## Aiheesta muualla
*Itämeren purjehdus 1921
HMS Vidette

**HMS Vidette** (viirinumero D48) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 9. tilauksessa Alexander Stephen and Sonsilta Govanista Glasgow'sta, missä köli laskettiin 1. helmikuuta 1917. Alus laskettiin vesille 28. helmikuuta 1918 ja valmistui pari kuukautta myöhemmin 27. huhtikuuta.

## Palvelus
Euroopan sotatoimien päätyttyä alus poistettiin palveluksesta. Se sijoitettiin 1947 poistolistalle ja myytiin 3. huhtikuuta BISCOlle. Alus saapui vielä samana vuonna hinattuna G. W. Bruntonille Avonmouthiin romutettavaksi.

## Lähteet
*
*
*
*
*

### Viitteet
Ust-Kulom

**Ust-Kulom** (, ) on kylä, maalaiskunta ja Ust-Kulomin piirin hallinnollinen keskus Komin tasavallassa Venäjällä. Se sijaitsee Vytšegdan rannalla 189 kilometriä tasavallan pääkaupungista Syktyvkarista itään. Asukkaita kylässä oli 5&nbsp;500 henkeä (vuonna 2002) ja 5&nbsp;141 vuoden 2010 väestönlaskennan mukaan.

Ust-Kulomin kirkonkylä mainitaan ensimmäisen kerran vuonna 1646. Nimi perustuu Kulom-jokeen, jonka suussa se sijaitsee. 1800-luvulla Ust-Kulom oli volostin ja vuodesta 1921 laajan kihlakunnan keskus. Kihlakuntaan kuuluivat myös nykyiset Troitsko-Petšorskin, Kortkerosin ja Vuktylin piirit sekä Ižman yläjuoksu. Vuonna 1929 perustettiin Ust-Kulomin piiri.

Maanteitse noin 20 kilometriä Ust-Kulomin kyläkeskuksen pohjoispuolella *Uljanovo*ssa sijaitsee ortodoksisinen Pyhän Kolminaisuuden ja lähetyssaarnaaja Tapani Permiläisen mukaan nimetty luostari (myös: Uljanan luostari, Uljanovon luostari), joka rakennettiin vuonna 1860 paikalle, jossa kylän kirkko sijaitsi aiemmin. 

## Lähteet
HMS Vittoria

**HMS Vittoria** (viirinumerot huhtikuusta 1918 G05 ja lokakuusta F96) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla.

## Valmistus

Alus tilattiin 12. tammikuuta 1917 Swan Hunter and Wigham Richardsonilta Wallsendista. Alus laskettiin vesille 29. lokakuuta 1917 ja valmistui maaliskuussa 1918.

## Palvelus
Venäläinen Bahtinin komentama Bars-luokan sukellusvene *[[Pantera (1916)|Pantera]]* upotti 1. syyskuuta 1919 ankkurissa maanneen *Vittorian* Seiskarin itäpuolella. Aluksen tuhoutuessa menetti henkensä kahdeksan miehistönjäsentä. *[[HMS Abdiel (1915)|HMS Abdielin]]* miehistö pelasti eloonjääneet. Britannian hallitus lahjoitti hylyn sekä miinakentässä uponneen ''HMS Verulamin'' hylyn Suomen hallitukselle. Pelastustoimia aloitettaessa 1925 todettiin, että alusten kunnostaminen ei olisi taloudellisesti mielekästä.

## Lähteet
*
*
*
*
*

### Viitteet
HMS Vivacious

**HMS Vivacious** (viirinumero D36) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin vuosien 1916-1917 laivasto-ohjelman 9. tilauksessa Yarrow and Companyltä Scotstounista Glasgowista, missä köli laskettiin heinäkuussa 1916. Alus laskettiin vesille saman vuoden lopulla 3. marraskuuta ja valmistui joulukuussa 1917 miinalaivaksi varustettuna.

## Palvelus
Alus oli 1918-1919 Itämerellä, missä se joutui taisteluun Neuvosto-Venäjän laivaston alusten kanssa. Myöhemmin alus oli Atlantin ja Välimeren laivastoissa aina 1930-luvun puoleenväliin, jolloin se siirrettiin reserviin Rosythissä. Alus palautettiin palvelukseen elokuussa 1939 Yrjö VI:n pitämään reservilaivaston katselmukseen Weymouthissa. Alusta ei palautettu reserviin, vaan se jatkoi palvelustaan Läntisen reitin alaisuudessa.

Alus myytiin romutettavaksi 4. maaliskuuta 1947.

## Lähteet
*
*
*
*
*
*

### Viitteet
HMS Vivien

**HMS Vivien** (viirinumero L33) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.

## Valmistus

Alus tilattiin kesäkuussa 1916 vuosien 1916-1917 laivasto-ohjelman 9. tilauksessa Yarrow and Companyltä Scotstounista Glasgowista, missä köli laskettiin vielä saman vuoden heinäkuussa. Alus laskettiin vesille 16. helmikuuta 1917 ja valmistui 28. toukokuuta 1918.

## Palvelus
Oltuaan ainoastaan hetken palveluksessa alus siirrettiin Rosythissä reserviin. Alus sijoitettiin aluksi supistetulla miehistöllä 9. hävittäjälaivueeseen ja sitten 7. hävittäjälaivueeseen. Vuonna 1938 alus määrättiin muutettavaksi ilmatorjuntakykyiseksi saattajaksi ja se siirrettiin joulukuussa Chathamin telakalle. Alus palasi telakalta lokakuussa 1939 ja se liitettiin Noren alaisuuteen.

Alus myytiin romutettavaksi 18. helmikuuta 1947.

## Lähteet
*
*
*
*
*
*

### Viitteet
Juho Ranginen

**Juho (Johannes) Ranginen** (30. elokuuta 1851 Paavola – 3. elokuuta 1884) oli suomalainen maanviljelijä ja lestadiolaiseen herätysliikkeeseen kuulunut virsirunoilija.

## Elämä

Paavolassa asunut Ranginen oli yksi paikkakuntansa ja ikäluokkansa harvoja koulua käyneitä: hän oli käynyt Raahessa kaksiluokkaisen ala-alkeiskoulun ja sen jälkeen täydentänyt koulutietojaan itseopiskeluna sanomalehdistä ja kirjoista. Tämä teki Rangisesta kotiseudullaan arvostetun miehen, joka toimi nurkkasihteerinä; eräänlaisena kylän yhteisenä kirjurina. Hän oli myös taitavan runoilijan maineessa. Ranginen avusti useita oululaisia sanomalehtiä kirjoittaen niihin uutisia kotiseutunsa tapahtumista.

Ranginen oli valistunut suomalaisuusaatteen kannattaja ja kansansivistyksen edistämisen puolestapuhuja. Hän vastusti pitkään lestadiolaisuutta pitäen sen leviämistä tappiona kansanvalistukselle. Rangisen vastustus lientyi, kun hän perehtyi lestadiolaisten opetuksiin ja totesi niiden sopivan yhteen "Lutheruksen opin" kanssa. Kun hänen ystävänsä, rantsilalainen maalari ja nurkkasihteeri Matti Lehto liittyi lestadiolaisuuteen, päätti Ranginen tehdä samoin.

Aiemmin lestadiolaisuutta vastustavia kirjoituksia julkaissut Ranginen kertoi lehtikirjoituksissaan nyt mielenmuutoksestaan ja sen perusteista. Hän alkoi myös kirjoittamaan lestadiolaisten Kristilliseen kuukauslehteen ja runoilemaan hengellisiä lauluja. 

Ranginen julkaisi viisi lauluvihkosta joista laajin oli 1882 ilmestynyt *Jumalan Lasten Matkalauluja*. Hän kirjoitti myös luultavasti sanat Suomen evankelis-luterilaisen kirkon virsikirjan virteen 169 Muista, Herra Kristus pyhä. Kaksi hänen kirjoittamaansa virttä on Norjan kirkon vuoden 2013 virsikirjassa, virsi 348 "Armon lapset kaikki täälä pankaa pois jo murheena" ja virsi 491 "Jeesuksen veljet ja sisaret, olkaatta turvassa täällä". Molemmat virret ovat kveenin- ja norjankielisinä.  Vanhoillislestadiolaisten Siionin laulut -kokoelmassa on viisi Rangisen kirjoittamaa laulua.

Aiempi valistusharrastus säilyi Rangisen mielenkiinnon kohteena, vaikka hänen ajattelunsa ihmisen omasta kehityskyvystä muuttuikin lestadiolaisuuteen kääntymisen myötä. Innostus kansan sivistämiseen oli kuitenkin edelleen vahva, ja Ranginen olikin keskeisenä vaikuttajana Paavolan ensimmäisen kansakoulun perustamisessa.

Ranginen menehtyi keuhkotautiin vuonna 1884 kotitalonsa aitassa, kuukautta vaille 33-vuotiaana. 

## Teokset
* *Jumalan Lasten Matkalauluja*, toimittaja Juho Ranginen. 1882  (18 virsilaulun kokoelma joista 9 lienee Rangisen itsensä laatimia)
* *Ihmeellinen näky : näytetty ilmestyksessä eräälle tyttärelle Anna Liisa Ukonsaarelle toukokuussa 1876, läsnä-olleiden ylöspanon ja kertomusten sekä hänen itsensä selitysten jälkeen kirjoittanut J. Ranginen*. Amerikan sanomat, Ashtabula, Ohio 1899

## Lähteet
* 
* 

### Viitteet

## Aiheesta muualla
AC Omonia

**AC Omonia Nikosia** () on vuonna 1948 perustettu kyproslainen jalkapalloseura Nikosiasta. Se on historiansa aikana voittanut maan mestaruuden 21 kertaa ja tuplamestaruuden viidesti (1972, 1974, 1981, 1982, 1983). Kyproksen jalkapalloliitto on nimennyt AC Omonian 1900-luvun parhaaksi seuraksi maassa ja se on ainoa seura, joka on kyennyt voittamaan cup-mestaruuden neljästi peräkkäin (1980–1983). Seuralla on toimintaa myös koripallossa, lentopallossa, futsalissa ja pyöräilyssä.

## Historia
AC Omonia perustettiin vuonna 1948 ja se liittyi Kyproksen jalkapalloliittoon 1953. Seura perustettiin Kreikan sisällissodan myrskyisinä aikoina vastalauseena APOELin päätökselle erottaa kaikki ei-oikeistolaiset toimijat seurasta. Kaudella 1972–73 AC Omonian edustusjoukkue pelasi Kreikan pääsarjassa.

## Saavutukset
* Kyproksen mestaruus (21): 1961, 1966, 1972, 1974, 1975, 1976, 1977, 1978, 1979, 1981, 1982, 1983, 1984, 1985, 1987, 1989, 1993, 2001, 2003, 2010, 2021
* Kyproksen cup (16): 1965, 1972, 1974, 1980, 1981, 1982, 1983, 1988, 1991, 1994, 2000, 2005, 2011, 2012, 2022, 2023
* LTV Supercup (15): 1966, 1979, 1980, 1981, 1982, 1983, 1987, 1988, 1989, 1991, 1994, 2001, 2003, 2005, 2010

## Entisiä valmentajia
*  Arie Haan (2000)
*  Franciszek Smuda (2004)
*  Takis Lemonis (2009–2010)
*  Dušan Bajević (2010-2011)
*  Miguel Ángel Lotina (2014)

## Lähteet

## Aiheesta muualla

* Virallinen kotisivu
* Stadiumguide.com Omonian uusi stadion 

### Fanien sivustot
* Omonia Nicosia Fans
* Omonia Fans website
* Omonia Fans Portal - KIFINES.COM
* Fans of Omonia - Videoblog
Njobdino

**Njobdino** (, ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Vytšegdaan laskevan Njobju-joen suussa. Njobdinon lisäksi kuntaan kuuluvat Anikejevkan, Anufrijevkan, Parkerosin, Timasiktin ja Trofimovskajan kylät. Asukkaita on 623 henkeä (vuonna 2009).

Njobdino mainitaan ensimmäisen kerran vuonna 1646. 1700-luvun alussa siitä tuli kirkonkylä ja 1800-luvun lopussa volostin keskus.

Kylässä toimii maatalousyritys. Palveluihin kuuluu lastentarha, koulu, kirjasto, kulttuuritalo ja posti. Njobdinossa on siellä syntyneelle kominkielisen kirjallisuuden perustanlaskijalle Viktor Savinille omistettu museo.

## Lähteet
Luza

**Luza** (komiksi ja venäjäksi Лу́за) on Vienanjoen vesistöön kuuluvan Jugin sivujoki Komin tasavallassa sekä Kirovin ja Vologdan alueilla Venäjällä. Sen pituus on 574 kilometriä, valuma-alueen laajuus 18&nbsp;300 neliökilometriä ja keskimääräinen virtaama 99 kilometrin päässä joen suusta 117 kuutiometriä sekunnissa. Suurimmat sivujoet ovat Lopju, Porub, Lehta ja Lala. Luzan varrella sijaitsee Luzan kaupunki, Lalskin kaupunkimainen taajama ja Objatševon piirikeskus.

## Lähteet
Rosalba Cederman

**Rosalba Maria Cederman**, o.s. *Elfving* tai *Elfwing*, kirjailijanimi **Alba Ödegård** (9. kesäkuuta 1830 Oulu – 9. kesäkuuta 1884 Tukholma, Ruotsi) oli ruotsiksi kirjoittanut suomalainen kirjailija.

Cederman oli naimisissa vuodesta 1849 Tornion pormestarin Frans Julius Cedermanin (1815–1868) kanssa. Rosalba Cederman asettui Tukholmaan 1870 ja omistautui kirjoittamiselle, sen jälkeen kun aviomies ja perheen kaikki viisi lasta olivat kuolleet. Hän julkaisi kirjailijanimellä *Alba Ödegård* kolme proosateosta, yhden näytelmän ja kertomuksia. Cedermanin tekstejä julkaistiin ruotsalaisissa lehdissä (''Förr och Nu'', *[[Tule]]*, ''Ny Illustrerad Tidning'')  ja Suomessa ilmestyneissä ruotsinkielisissä lehdissä (''Helsingfors Dagblad'', ''Åbo Underrättelser'', ''Österbottniska Posten'') sekä ruotsalaisissa kirjallisissa kalentereissa (*Blomman för dagen* (1881), *Nornan* (1883).

Cedermanin tunnetuin teos on ensimmäinen suomalaisen naiskirjailijan julkaisema tieteiskertomus nimeltä *I Zululandet efter sjuhundratjugofem år: framtidshägring* joka julkaistiin 1880 *Åbo Underrättelser* -lehdessä. 

## Teokset
* *Romfararens gåfva: romantiserad tidsskildring från fjortonhundratalet*, framstäld i berättelser af Alba Ödegård. Stockholm 1872
* *I Zululandet efter sjuhundratjugofem år : framtidshägring*. Julkaistu *Åbo Underrättelser* -lehdessä 1880, uusi painos jossa mukana suomenkielinen käännös *Zulumaassa seitsemänsadankahdenkymmenenviiden vuoden kuluttua*, Fantasian Ystävät, Kemi 1998
* *Storlyckan. Konturteckning från Norrland*. Göteborg 1880
* *Ett Sesam i nordisk stil*: berättelse, julkaistu *Helsingfors Dagbladissa* 1883
* *Dyveke*. Näytelmä, esitetty Tukholman Nya Teaternissa 1884
* *Klaus Kurki ja pieni Elina*. julkaistu *[[Turun Lehti|Turun Lehdessä]]* 28.2.,1.3., 4.3., 6.3., 8,3., 11.3., 13.3.1884. Kansalliskirjaston Digi-palvelussa

## Lähteet
*  (vanhentunut linkki)

### Viitteet

## Kirjallisuutta
* Leena Rättyä: *Alba Ödegård ja Fredrika Pietilä. Pohjoisen naiskirjallisuuden pioneerit.* Pro gradu -työ, Oulun yliopisto 2000
* Veli Arrela: *Alba Ödegård, unohdettu pohjalainen kirjailija* [oik. Rosalba Maria Cederman, o.s. Elfwing] Kaltio 1982, s. 152-154.
Otto Reinhold Frenckell

**Otto Reinhold Frenckell** (21. heinäkuuta 1823 Turku – 2. helmikuuta 1880 Helsinki) oli suomalainen konsuli, päätoimittaja ja Valtiokonttorin ensimmäinen johtaja. Frenckell oli myös Suomen Hypoteekkiyhdistyksen ensimmäinen toimitusjohtaja ja toimi tehtävässä 1860–1867.

## Henkilöhistoria
Frenckellin vanhemmat olivat kirjanpainaja Johan Christopher Frenckell ja Amalia Ulrika Tillman. Hän kuului Frenckellin kirjanpainajasukuun. Hän kävi Helsingin yksityislyseota ja pääsi ylioppilaaksi 1839. Frenckell oli Frenckellin kirjapaino- ja kustannusliikkeen osakkaana 1844–1856 ja toimi kauppiaana Helsingissä. Hän oli Helsingfors Dagblad -lehden päätoimittaja 1862–1863. Frenckellistä tuli Suomen Pankin johtokunnan jäsen 1866 ja Valtiokonttorin ylitirehtöörinä hän oli 1875-1879. Frenckell oli myös Yhdysvaltain konsuli 1850–1880 ja Brasilian konsuli 1861–1880. Hän sai valtioneuvoksen arvonimen 1879.

Frenckell oli naimisissa vuodesta 1851 Josefina Dobrovolskin kanssa. Heidän poikansa Arthur Frenckell oli myöhemmin Hufvudstadsbladetin omistaja ja päätoimittaja. Reinhold Frenckellin veli oli aateloitu liikemies Frans von Frenckell, joka osti hänet ulos perheyrityksestä vuonna 1856.

## Teoksia
* *Om det industriella arbetet i förhållande till nationalförmögenheten*. J. C. Frenckell, Helsingfors 1860

## Lähteet
* 
* 
*  Luettu 4.2.2010.
Kaivo (elokuva)

**Kaivo** on Pekka Lehdon ohjaama suomalainen draamaelokuva vuodelta 1992. Pääosia elokuvassa esittivät Merja Larivaara ja Auvo Vihro. Sivuosissa nähtiin muun muassa Martti Suosalo ja Liisamaija Laaksonen. 

## Juoni

Tositapahtumiin perustuva elokuva kertoo nuoresta maatilan emännästä (Merja Larivaara), joka masennuksen ja mielisairauden murtamana päätyy hukuttamaan kaksi lastaan kaivoon. Elokuvassa perhe asuu suuressa komeassa kartanossa kivinavettoineen, ja perheenäiti Anna-Maijan velvollisuudentuntoa kuvataan sillä, että hän haluaa pestä lehmät joka päivä. 

## Tuotanto
Kaivo oli vuonna 2010 kaikkien aikojen kahdenneksitoista kallein suomalainen elokuva. Kuvauksissa käytettiin muun muassa näyttäviä ilmasta kuvattuja maisemapanoraamoja. 

Hautajaiskohtauksen ympäristönä on Uskelan Isokylän emäkirkon kirkkomaa.

## Vastaanotto
Elokuvan näyttelijöistä Merja Larivaara sai roolisuorituksestaan parhaan naispääosan Jussi-palkinnon ja Liisamaija Laaksonen  parhaan naissivuosan Jussi-palkinnon. Esa Vuorinen palkittiin parhaan kuvauksen Jussilla.

## Lähteet
Jean Pascal

**Jean Pascal** (s. 28. lokakuuta 1982 Port-au-Prince) on Haitissa syntynyt kanadalainen nyrkkeilijä ja  WBC-ammattilaisliiton raskaan keskisarjan hallitseva maailmanmestari.

## Amatööriura
Haitissa syntynyt, mutta Quebecin Lavalissa kasvanut Pascal saavutti amatöörinä 103 voittoa ja kärsi 18 tappiota. Vuoden 2002 Kansainyhteisön kisoissa Manchesterissa hän voitti kultamitalin silloisessa alemmassa keskisarjassa (71 kg), ja seuraavana vuonna saavutti pronssia Pan-Amerikan kisoissa Santo Domingossa keskisarjalaisena. Hänet valittiin kolmesti peräkkäin Kanadan vuoden nyrkkeilijäksi vuosina 2001–2003. 2004 Ateenan olympialaisissa Pascal hävisi heti avausottelussa kuubalaiselle Yordani Despaigne Herreralle.

## Ammattilaisura
Ammattilaiseksi Pascal ryhtyi Ateenan olympiakisojen jälkeen tammikuussa 2005. Ensimmäisessä ammattilaisottelussaan helmikuussa hän voitti Justin Hahnin toisen erän teknisellä tyrmäyksellä. Pascal voitti kahdeksan ensimmäistä ammattilaiskohtaamistaan kunnes pääsi jo saman vuoden joulukuussa iskemään avoimena olleesta Kanadan ylemmän keskisarjan mestaruusvyöstä Martin Desjardinsia vastaan. Pascal voitti ottelun seitsemännessä erässä teknisellä tyrmäyksellä.

23. kesäkuuta 2006 Pascal voitti Darnell Boonen *Trans-American Boxing* -liiton ylemmän keskisarjan titteliottelussa täysien kymmenen erän jälkeen kaikin tuomariäänin. Seuraavassa ottelussaan syyskuussa hän voitti  WBC-liiton ylemmän keskisarjan *Latino*-tittelin kuudennen erän teknisellä tyrmäyksellä Lucas Green Ariasista. Marraskuussa hän voitti Jermain Mackeyn kaikin tuomariäänin 12-eräisessä ottelussa WBO-liiton Pohjois-Amerikan mestaruudesta. Seuraavan vuoden maaliskuussa hän puolusti titteliään Lafarrell Buntingia vastaan voitolla kaikin tuomariäänin, ja kesäkuussa voitti kymmenennen erän teknisellä tyrmäyksellä Christian Cruzin ottelussa, jossa panoksena oli lisäksi pohjoisamerikkalaiset NABA- ja NABF-tittelit. Hän voitti tuomariäänin tittelinpuolustukset myös Kingsley Ikekea ja Brian Normania vastaan.

Kukistettuaan Omar Pittmanin täyden ajan kestäneessä ottelussa Pascal pääsi WBC-liiton maailmanmestaruusotteluun Carl Frochia vastaan. 6. joulukuuta 2008 käyty ottelu kesti täydet 12 erää, mutta Froch vei voiton kaikin tuomariäänin. Huhtikuussa Pascal voitti vielä Pablo Daniel Zamoran viidennen erän tyrmäyksellä WBO-liiton intercontintental-titteliottelussa, mutta siirtyi tämän jälkeen sarjaa ylemmäs raskaaseen keskisarjaan (79,4 kg). 

Ensimmäisessä ottelussaan raskaassa keskisarjassa 19. kesäkuuta 2009 Pascal kohtasi romanialaisen Adrian Diaconun WBC-liiton maailmanmestaruusottelussa. Pascal voitti täyden ajan kestäneen kamppailun melko selkeästi kaikin tuomariäänin. Pascal puolusti maailmanmestaruuttaan ensimmäien kerran 25. syyskuuta Silvio Brancoa vastaan teknisellä tyrmäysvoitolla kymmenennessä erässä. 11. joulukuuta Pascal ja Diaconu ottivat uudestaan yhteen, mutta tälläkin kertaa voitto meni Pascalille kaikin tuomariäänin, vaikka hän loukkasi olkapäänsä ja otteli pitkälti käyttäen vain toista kättään .

## Lähteet
* Ammattilaisottelutilastot Boxrec-tietokannassa

### Viitteet

## Aiheesta muualla
* Jean Pascalin virallinen sivu
Kanarian koalitio

**Kanarian koalitio** (, lyh. **CC**) on espanjalainen Kanariansaarilla toimiva nationalistinen keskustapuolue. Puolueen puheenjohtaja on Kanarian itsehallintoalueen presidenttinä toimiva Paulino Rivero. Vuoden 2008 vaaleissa puolue sai kaksi paikkaa Espanjan edustajainhuoneseen ja yhden Espanjan senaattiin.

Puolue aloitti toimintansa vuonna 1993 useampien pienempien puolueiden koalitiona, mutta vuodesta 2005 Kanarian koalitio on toiminut yhtenä puolueena. Vanhat pienpuolueet, joita yhdisti kanarialainen nationalismi sekä jopa itsenäistymispyrkimykset, olivat:

* Agrupaciones Independientes de Canarias
* Iniciativa Canaria Nacionalista
* Majorera Assembly
* Partido Nacionalista Canario
* Centro Canario Independiente
* Agrupación Tinerfeña de Independientes

Historiastaan huolimatta puolue ei nykyisin enää kannata saarten itsenäistymistä.

## Lähteet

## Aiheesta muualla

* Puolueen sivusto
Scheuermannin tauti

**Scheuermannin tauti** (lat. *morbus Scheuermann*) tai **Scheuermannin oireyhtymä** on selkänikamien kasvuhäiriö, joka vakavuudesta riippuen voi johtaa rintarangassa kumaraselkäisyyteen ja lannerangassa oikenemiseen.

Tauti on nimetty tanskalaisen kirurgin Holger Werfel Scheuermannin mukaan. Taudista on käytetty myös muita nimityksiä, kuten **Calvén tauti** (engl. *Calvé disease*) ja **nuoruusiän selkärangan osteokondroosi** (engl. *juvenile osteochondrosis of the spine*).

## Syyt
Scheuermannin taudin perimmäisiä syitä ei tiedetä, mutta tauti on perinnöllinen. 

## Taudinkuva
Tauti huomataan useimmiten nuoruusiässä koulujen terveystarkastuksissa. Selkänikamien luutuminen ei etene normaalissa tahdissa nuoruusikään mennessä, ja vielä murrosiän jälkeen selkänikamien luutuminen ja lujittuminen saattavat olla kesken.  

## Oireet
Tyypilliset oireet ovat selkäkipu ja huono ryhti.

## Hoito
Taudin hoito riippuu taudin vakavuusasteesta. Jos tauti on lievä, ei tauti tarvitse muuta hoitoa kuin selän rasituksen välttämistä. Vaikeammassa tapauksessa voidaan käyttää ns. tukikorsettihoitoa, jossa tukikorsetti tukee selkärangan asentoa. Leikkausta tarvitsevat vain kaikista vaikeimmat tapaukset.

## Katso myös
*Kyttyräselkäisyys
*Osteokondroosi

## Lähteet
Maxi Jazz

**Maxi Jazz** (oik. **Maxwell Alexander Fraser**, 14. kesäkuuta 1957 Brixton, Lontoo – 23. joulukuuta 2022 Lontoo) oli brittiläinen rap-artisti. Hän tuli tunnetuksi Faithless-yhtyeen keulahahmona.

Maxwell Fraser syntyi vuonna 1957 Lontoon Brixtonissa ja aloitti musiikkiuransa 1980-luvulla yhtyeessä Soul Food Cafe Systemissä. Hän juonsi samaan aikaan piraattiradioasema Reach FM:llä hip hop -ohjelmaa. Soul Food Cafe System teki vuonna 1989 sopimuksen levy-yhtiö Tam Tam Recordsin kanssa ja olivat mukana muun muassa Jamiroquain ja Soul II Soulin kiertueilla.

Maxi Jazz perusti 1995 Faithlessin Rollo Armstrongin, Sister Blissin ja Jamie Catton kanssa. Yhtyeen ensimmäinen albumi *[[Reverence (Faithlessin albumi)|Reverence]]* julkaistiin 1996, ja albumi nousi parhaimmillaan Britannian albumilistan sijalle 26. Single ”Insomnia” oli puolestaan Britanniassa parhaimmillaan kolmantena.

Faithlessin seuraavat albumit olivat *[[Sunday 8PM]]* (1998) ja *[[Outrospective]]* (2001). Albumi oli ehdolla Mercury- ja Brit-palkintoon. *[[Forever Faithless]]* -kokoelma-albumi myi Britanniassa nelinkertaista platinaa ja oli vuoden 2005 eniten myydyin elektronisen tanssimusiikin albumi.

Maxi Jazz jätti Faithessin vuoden 2010 albumin *The Dance* jälkeen. Hän perusti 2015 yhtyeen Maxi Jazz and the E-Type Boys, joka julkaisi vuonna 2016 albumin *Simple..Not Easy*.

Faithlessin lisäksi hän teki musiikkia muun muassa 1 Giant Leapin ja Tiëston kanssa.

## Autot
Musiikin lisäksi Maxi Jazz piti autoista. Hänen omistamia autoja olivat muun muassa Subaru Impreza P1, Ford Escort Mk2 RS2000, Ford Sierra RS Cosworth ja Marcos Mantis GT.

9. joulukuuta 2001 Maxi Jazz joutui vakavaan auto-onnettomuuteen, jonka seurauksena useita Faihlessin keikkoja jouduttiin perumaan.

Hänellä oli myös ajokielto, jonka mukaan hän ei saanut ajaa Britanniassa.

## Lähteet

## Aiheesta muualla
Rollo Armstrong

**Rowland Constantine O'Malley Armstrong** (s. 1966 Kensington, Lontoo) on brittiläinen Faithless-yhtyeestä tunnetuksi tullut musiikkituottaja. 1990-luvulla hän esiintyi myös yhdessä Red Jerryn kanssa nimellä Felix. Hän kuuluu myös Dusted-nimiseen tuotanto duoon Mark Batesin kanssa.

Rollo on myös laulaja Didon vanhempi veli.

## Diskografia

### Felix
*"Don't You Want Me" (single) (1992)
*"Don't You Want My Love" (single) (1992)
*"It Will Make Me Crazy" (single) (1992)
*"FastSlow/ It's Me" (single) (1993)
*"Stars" (single) (1993)
*"#1" (albumi)(1993)
*"Don't You Want Me '95" (single) (1995)
*"Don't You Want Me '97" (single) (1996)
*"Don't You Want Me 2001" (single) (2001)

### Our Tribe
*"I Believe in You" (single) (1993)
*"Love Come Home" (single) (1994)

### The O.T. Quartet
*"Hold That Sucker Down" (single) (1994)

### Rollo Goes Camping
*"Get Off Your High Horse" (single) (1994) - UK #43

### Rollo Goes Mystic
*"Love, Love, Love - Here I Come" (single) (1995) - UK #32

### Rollo Goes Spiritual
*"Let This Be a Prayer" (single) (1996)- UK #26

### Dusted
*"Swollen" (Dusted Vocal Mix)&ndash; Bent feat. Zoë Johnston (1999)
**When We Were Young* (2001)
*"Always Remember to Respect and Honor Your Mother" (single) (2001)
*"Angel" (Dusted remix) &ndash; Sarah McLachlan (2001)

## Lähteet
Hääppöset

**Lastenorkesteri Hääppöset** on tammikuussa 2007 perustettu uutta lapsille tehtyä ohjelmistoa esittävä yhtye. Sen jäsenet ovat lastenkulttuurin, teatterin ja musiikin ammattilaisia.

Hääppösten ensimmäinen albumi *[[Valokuvauspäivä]]* julkaistiin 26. marraskuuta 2008. Albumin julkaisi 100% Record Company. Nykyiset kappaleet ovat Kalle Ryökkään ja Johanna Vikstenin säveltämiä ja sanoittamia. Yhtye käyttää esiintyessään kokemuksiaan improvisaatioteatterista lapsiyleisön mukaan tempaamiseksi: joka esityksessä on 1–2 yleisön ehdotusten pohjalta improvisoitua kappaletta.

Hääppöset julkaisi Espoon Sellosalissa taltioidun Lavalla-live-dvd:n vuonna 2011. 

Hääppösten uusin albumi Luontokappaleita julkaistiin 27.11.2015. Se sisältää 17 kappaletta. Vieraana levyllä ovat mm. Pelle Miljoona sekä Maltti ja Valtti. 

Yhtye esiintyy päiväkodeissa, kouluissa, kulttuurikeskuksissa ja festivaaleilla sekä järjestää lapsille työpajoja musiikin teosta. Ryhmä myös kouluttaa Metropolia-ammattikorkeakoulun opiskelijoita improvisaatiossa. Hääppöset ovat esiintyneet myös Yle TV2 -kanavan Pikku Kakkonen -lastenohjelmassa.

## Jäsenet
* Johanna Viksten, laulu, sanoittaja, säveltäjä
* Kalle Ryökäs, piano, koskettimet, saha, haitari, saksofoni, säveltäjä
* Miska Kajanus, kitara, mandoliini, laulu
* Jussi Kinnunen, basso, laulu

## Diskografia
* *[[Valokuvauspäivä]]* (2008)
* *[[Lavalla]]* (2011)
* *[[Luontokappaleita]]* (2015)

## Lähteet

## Aiheesta muualla
* Yhtyeen omat kotisivut
*
Jamie Catto

**Jamie Catto** (s. 14. elokuuta 1968 Lontoo) on brittiläinen laulaja-lauluntekijä. Hän on Faithless-yhtyeen entinen jäsen.
Luza (kaupunki)

**Luza** () on kaupunki Kirovin alueella Venäjällä. Se sijaitsee Luza-joen rannalla 501 kilometriä Kirovista luoteeseen. Kaupunki on Luzan piirin keskus. Sen kautta kulkee Kirovin ja Kotlasin välinen rautatie. Asukkaita on 11&nbsp;100 henkeä (vuonna 2009).

Paikkakunta on syntynyt 1800-luvun lopussa rakennetun rautatieaseman yhteyteen. Se toimi puutavaran siirtokuormauspaikkana, jonne myöhemmin syntyi puunjalostusteollisuutta. Kaupunginoikeudet Luza sai vuonna 1944.

## Lähteet
Valokuvauspäivä

__NOTOC__
**Valokuvauspäivä** on Hääppöset-lastenorkesterin ensimmäinen albumi, joka julkaistiin 26. marraskuuta 2008. Albumin julkaisi levy-yhtiö 100 % Record Company.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Jolanda Hääppönen (Johanna Viksten) – laulu
* Jules Hääppönen (Jussi Kinnunen) – basso, laulu
* Kaius Hääppönen (Kalle Ryökäs) – piano, haitari, saha, saksofonit, laulu, kellopeli
* Michelangelo Hääppönen (Miska Kajanus) – kitarat, laulu, mandoliini

+

* Pekka Virtanen – lyömäsoittimet, kitara (Apinakiikku)

## Aiheesta muualla
* ''Valokuvauspäivä'' iTunesissa
Atšinsk

**Atšinsk** () on kaupunki Krasnojarskin aluepiirissä Venäjällä. Se sijaitsee Tšulymjoen rannalla 184 kilometriä Krasnojarskista länteen. Kaupunki on Atšinskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Atšinskin kautta kulkee Novosibirskin ja Irkutskin välinen M53-valtatie sekä Siperian rautatie, josta haarautuvat sivuradat Abakaniin ja Lesosibirskiin. Asukkaita on 110&nbsp;300 henkeä (vuonna 2009).

Vuonna 1641 Belyi Ijus -joen rannalle rakennettiin Atšinskin linnake. Vuoden 1683 tulipalon jälkeen se siirrettiin Tšulymin rannalle. Vuonna 1782 Atšinskista tuli kaupunki ja Tomskin alueeseen kuuluneen kihlakunnan keskus. Vuodesta 1822 se oli Jenisein lääniin piirikuntakeskus.

Atšinskissa toimii suuri RUSALin kaivos ja alumiinitehdas, siellä on rakennus- ja elintarviketeollisuutta, öljynjalostamo ym. Kaupungissa on teatteri ja kotiseutumuseo.

## Maantiede
### Ilmasto

## Lähteet

## Aiheesta muualla

* Atšinskin kaupungin sivusto
Veroyksikkö

**Veroyksikkö** on luku, mitta, paino tai muu tarkasti määrättävissä oleva seikka, jonka perusteella pystytään ilmaisemaan veronkohteen suuruus. Veronkohde on hyödyke tai taloudellinen toimi, josta veroa määrätään maksettavaksi. Veronkohteita ovat esimerkiksi tietynlainen tulo tai kulutus. Veroyksikkönä voi olla esimerkiksi tuloverossa jokin rahamäärä tai maaverossa hehtaari.

Suomessa ja Ruotsissa käytössä olleita historiallisia veroyksikköjä on monenlaisia. Jo erätalouden aikana Savossa oli veroyksikkönä orava eli veronahka. Laajalti käytössä on ollut kyntövälineestä nimensä saanut aatra eli koukku, joka alkuaan tarkoitti peltoalaa, joka tarvittiin yhden perheen elatukseen. Se kyettiin muokkaamaan yhdellä auralla. Veroyksikkönä on käytetty myös normaalitaloa (savu, täysvero), maan rahallista arvoa (veromarkka), kylvöalaa (panninmaa) tai talonpoikien lukumäärää (manttaali eli miesluku).

Uudesta verosta määrättäessä otettiin käyttöön uusi veroyksikkö, joka tarkoitti sen hetkistä täystilaa. Näin syntyi monta kerrostumaa veroyksiköitä ja verolukuja. Suomen eri maakunnissa oli uudelle ajalle tultaessa käytössä erinimisiä veroyksiköitä. Samassakin maakunnassa eri verot saattoivat perustua eri veroyksikköön. Manttaalista kehittyi 1600-luvulta lähtien muita tärkeämpi veroyksikkö. Sen mukaan suoritettiin suurin osa manttaaliverosta ja tilalukuverosta sekä yleisistä rasituksista. Se oli myös kyläosuuden jakoperuste. Suomessa maavero lakkautettiin 1925 ja sen jälkeen enää manttaalilla on ollut merkitystä.

## Lähteet
Maria Kraftman

**Maria Kristina Kraftman** (22. huhtikuuta 1812 Oulu – 28. syyskuuta 1884 Turku) oli suomalainen kauppias ja ruotsiksi kirjoittanut kirjailija.

Kraftmanin vanhemmat olivat Oulun kaupunginvouti Petter Kraftman ja Maria Elisabet Parve. Maria Kraftman oli kesäisin ravintolan pitäjänä vuonna 1839 Pohjanlahden liikenteeseen tulleella *Uleåborg*-laivalla ja talvisin hän avusti värjäri Mikael Imbergin vaimoa tykkimyssyjen valmistamisessa, kirjanpidossa ynnä muussa. Kraftman muutti 1849 Oulusta Hämeenlinnaan ja vuoden 1855 paikkeille edelleen Turkuun.

Kraftman toimi kauppiaana Turussa. Hän perusti 1850-luvulla Turun ensimmäisen ajurinliikkeen, omisti kangaskaupan (Kestilän Pukimo Oy:n edeltäjä) ja harjoitti voin ja viljan vientikauppaa. Hänen kirjalliseen tuotantoonsa kuuluu vain yksi 1848 ilmestynyt romaani.

## Teokset
* *Så slutades min lek, en tafla ur lifvet*.  1848

## Teokset netissä
* Vapaasti ladattavia Maria Kraftmanin e-kirjoja Projekti Lönnrotilta 
* Så slutades min lek http://bibbild.abo.fi/hereditas/romaner/slutades.html 

## Lähteet
* 
* Maria Kraftmanin elämäkerta Kansallisbiografiassa
* Sukutukijan loppuvuosi-blogi 17.6.2009 : Maria Kraftmanin vaikutus Turussa on kaikille tunnettu
* Kirjasampo.fi : Maria Kraftman
### Viitteet
Holger Werfel Scheuermann

**Holger Werfel Scheuermann** (1877–1960) oli tanskalainen lääkäri ja kirurgi, jonka mukaan on nimetty Scheuermannin tauti.

## Elämäkerta
Scheuermann syntyi lähellä Kööpenhaminaa sijaitsevassa Hørsholmissa lääkärisukuun. Hän aloitti lääketieteelliset opinnot vuonna 1895 Kööpenhaminan yliopistossa ja valmistui lääketieteen tohtoriksi vuonna 1902. Opintojen jälkeen hän työskenteli Rigshospitalet -sairaalassa, Kööpenhaminassa. Vuonna 1918 hänestä tuli ortopedian ja radiologian erikoislääkäri. 

Scheuermann teki useita opintomatkoja Ruotsiin, Itävaltaan ja Saksaan. Hän jäi eläkkeelle vuonna 1947, mutta jatkoi radiologian tutkimista. Vuonna 1959 hän sai Kööpenhaminan yliopistolta kunniatohtorin arvon Scheuermannin taudin löytämisestä.

## Lähteet
* Whonamedit.com
Nótia Ródos

**Nótia Ródos** (; virallisesti Δημοτική Ενότητα Νότιας Ρόδου, *Dimotikí Enótita Nótias Ródou*) on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 3&nbsp;561 (vuonna 2011).

Nótia Ródos eli ”Etelä-Ródos” oli itsenäinen kunta vuoden 2010 loppuun saakka. Kunnan pinta-ala oli 379 km², mikä teki kunnasta sekä Ródoksen saaren että koko Egean alueen pinta-alaltaan suurimman kunnan. Kunnan pinta-ala kattoi 27 prosenttia koko Ródoksesta. Kunnan kuntakeskus oli Gennádi. Vuoden 2011 alussa Nótia Ródos yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Líndoksen ja Petaloúdesin kanssa.

Nótia Ródoksen ilmasto on välimerellinen. Toukokuusta lokakuuhun kestää kuiva ja lämmin kausi. Alueella paistaa aurinko vuodessa 3&nbsp;000 tuntia ja lämpötilat ovat suhteellisen korkeat. Kesäaikaan lämpötilat nousevat yli 28 celsiusasteeseen, mutta tuulet viilentävät ilmaa. Nótia Ródoksen talvet ovat leudot.

## Kunnallisyksikön osat

Nótia Ródoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla

* Δημοτική Ενότητα Νότιας Ρόδου. Δήμος Ρόδου. Nótia Ródoksen kunnallisyksikön verkkosivu.
Seimas

**Seimas** () on Liettuan yksikamarinen parlamentti. Seimas koostuu 141 kansanedustajasta, jotka valitaan neljän vuoden välein vaaleilla. 

Vaaleissa 71 kansanedustajaa valitaan yksittäisistä vaalipiireistä, ja 70 suhteellisella vaalitavalla. Yksittäisen puolueen on saatava vähintään 5&nbsp;%, ja monen puolueen yhteisen liiton 7&nbsp;% äänistä päästäkseen Seimasiin. Vaalit pidetään neljän vuoden välein lokakuun toisena sunnuntaina. Valituksi tullakseen ehdokkaan pitää yhden edustajan vaalipiireissä saada yli puolet annetuista äänistä. Uusintakierros järjestetään niissä vaalipiireissä, joissa kukaan ehdokas ei saa ensimmäisellä kierroksella enemmistöä.

Vuoden 2020 parlamenttivaaleissa Kotimaan liitto – Liettuan kristillisdemokraatit sai 50 paikkaa, Liettuan talonpoikien ja vihreiden liitto 32, Liettuan tasavallan liberaalien liike 13, Liettuan sosiaalidemokraattinen puolue 13, Vapauspuolue 11, Työväenpuolue 10, sitoutumattomat 4, Liettuan sosiaalidemokraattinen työväenpuolue 3, Liettuan puolalaisten vaalitoiminta 3 sekä Vapaus ja oikeus ja Liettuan vihreä puolue kumpikin yhden paikan.

Sana *Seimas* tulee liettuan kielen sanasta *sueiga, suėjimas*, joka tarkoittaa kokoontumista tai tapaamista.

## Rakennus
Seimasin päärakennuksen suunnittelivat arkkitehdit Algimantas Nasvytis ja Vytautas Nasvytis. Rakennus valmistui vuonna 1980. Myöhemmin itsenäisen Liettuan aikana on rakennettu uusi istuntosali, jota Liettuan parlamentti käyttää nykyään. Vanhaa istuntosalia käytetään juhlatilaisuuksissa.

## Kuvia

Tiedosto:New Lithuanian Parliament Hall 2.JPG|Seimasin istuntosali.
Tiedosto:Seimas door.JPG|Pääsisäänkäynti.
Tiedosto:Vilnius Seimas Fountain.jpg|Suihkulähde.


## Lähteet
*Seimasin viralliset sivut

### Viitteet
Wiley (rap-artisti)

**Richard Kylea Cowie** (s. 19. tammikuuta 1979) tunnetaan paremmin taiteilijanimellään **Wiley** on brittiläinen MC ja musiikkituottaja. Wileyn musiikki on tyyliltään Drum'n'bassia ja UK Garagea, mutta parhaiten hänet tunnetaan grime -musiikin uranuurtajana.

Wiley kuuluu myös kahteen grime-kollektiiviin: Roll Deep ja Boy Better Know

## Diskografia
### Studioalbumit
* *Treddin' on Thin Ice* (2004) (#44 UK)
* *Da 2nd Phaze* (2006)
* *Playtime Is Over* (2007) (#71 UK)
* *See Clear Now* (2008) (#139 UK15)
* *Race Against Time* (2009) (# iTunes 48 UK)
* *100% Publishing* (2011)
* *Evolve or Be Extinct* (2012)
* *The Ascent* (2013)
* *Snakes & Ladders* (2014)
* *Godfather* (2017)

### Mixtapet
* Tunnel Vision Vol 1-4 (2006)
* Tunnel Vision Vol 5-6 (2007)
* Umbrella Vol. 1 (2008)

### Street albumit
* *Grime Wave* (2008)

### Singlet

## Lähteet

## Aiheesta muualla
*
Veroluku

**Veroluku** on aiemmin Suomessa ja Ruotsissa käytössä ollut maatilan verotuksessa käytetty mitta. Se määräsi myös tilan oikeudet ja velvollisuudet. Veroluku osoitti tilan kameraalista suuruutta ja sen mukaan suoritettiin maavero. Veroluvun perustana olivat veroyksiköt. Veroluvut olivat pysyviä tai muuttuvia. Täysitilaa tarkoittavat veroluvut olivat pysyviä, mutta eivät jaottomia. Jos tila jaettiin, jaettiin myös veroluku. Tiloja yhdistettäessä myös veroluvut yhdistettiin.

Veroluvuista on tietoja uuden ajan alusta lähtien. Jo silloin ne olivat murtolukuja tai sekalukuja, kuten esimerkiksi 1/3, 5/12 tai 1 1/4. Aika ajoin toimitettiin myös veronpanoja, joissa verolukuja pyrittiin saamaan verrannollisiksi tilusten sen hetkiseen laajuuteen.

## Lähteet
Bogotol

**Bogotol** () on kaupunki Krasnojarskin aluepiirissä Venäjällä. Se sijaitsee Siperian radan sekä Novosibirskin ja Irkutskin välisen M53-valtatien varrella 252 kilometriä Krasnojarskista länteen. Kaupunki on Bogotolin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 21&nbsp;700 henkeä (vuonna 2009).

Paikkakunta on syntynyt vuonna 1893 rakennetun rautatieaseman yhteyteen. Kaupunginoikeudet se sai vuonna 1911. Nykyään Bogotolissa on rautatievaunujen korjauskonepaja ja elintarviketeollisuutta.

## Lähteet

## Aiheesta muualla

* Bogotolin kaupungin sivusto
Under a Blood Red Sky

**Under A Blood Red Sky** on irlantilaisen rockyhtyeen U2:n ensimmäinen live-levy (mini-LP) vuodelta 1983. Levyn on julkaissut Island Records (sarjanumero IMA 3), tuottanut Jimmy Iovine ja miksannut Shelly Yakus New Yorkin Hit Factoryssa. Äänityksessä on avustanut Bobby Cohen. Masteroinnin on tehnyt Stephen Marcussen Los Angelesissa Precision Lacquerissa. Kannen on suunnitellut RX dublinilaiselle yhtiölle nimeltä The Creative Department Ltd. Valokuvat on tehnyt Jacobus Van Hespen videotaltioinnista "Under A Blood Red Sky", jonka on tuottanut "U2 At Red Rocks Associates".

## Kappaleet
Kaikki kappaleet on merkitty U2:n nimiin ja niiden oikeudet omistaa Blue Mountain Music Ltd.

Kappaleiden A1 ja A4 liveäänityksen on tehnyt Steve Lillywhite ja tuottanut Edr Entertainment The Source –nimiselle yhtiölle. Äänitys on tehty Effanel Music Mobilella Denverissä, Coloradossa 5. kesäkuuta 1983.

Kappaleen A2 liveäänityksen on tuottanut DIR Broadcasting ja äänitys on tehty Effanel Music Mobilella Bostonissa, Massachusettsissa 6. toukokuuta 1983.

Kappaleiden A3 ja B1-B4 liveäänityksen on tehnyt länsisaksalainen WDR-televisioyhtiö 20. elokuuta 1983 "Rockpalast 83" –ohjelmaan.
Hafizullah Qadami

**Hafizullah Qadami** ( s. 20. helmikuuta 1985 Kabul) on afganistanilainen jalkapalloilija, pelipaikaltaan hyökkääjä. Hän edustaa Kabul Bank FC:tä, jossa hän on pelannut koko uransa. Qadami on pelannut Afganistanin maajoukkueessa 25 ottelua ollen maansa eniten maaotteluita pelannut pelaaja. 

## Lähteet

* Qadamin profiili national-football-teams.com-sivustolla
Puhallinsoitin

**Puhallinsoitin**, myös **puhallussoitin** ja **puhallin**, on soitin, jossa puhaltamalla saadaan rajallinen ilmatila, tavallisesti ilmapatsas, värähtelemään ja värähtely etenee ympäröivään ilmatilaan. Ilma voidaan lähettää soittajan keuhkoista, mekaanisin välinein tai näiden yhdistelmällä. Puhallinsoittimet on perinteisesti jaoteltu rakennusmateriaalin perusteella puupuhaltimiin ja vaskipuhaltimiin, mutta rakennusmateriaalista ei voi aina päätellä, kumpaan ryhmään soitin kuuluu.

Puupuhaltimet voidaan jakaa äänen syntytavan mukaan huilusoittimiin ja ruokolehtisoittimiin. Huilusoittimissa puhallusilma alkaa värähdellä sen kohdatessa terävän kielekkeen tai soittimen reunan. Ryhmään kuuluvat esimerkiksi nokkahuilu ja poikkihuilu. Ruokolehtisoittimissa puhallusilma värisyttää ruokolehteä, joka on kiinnitetty soittimen suukappaleeseen. Ruokolehtiä voi olla yksi (esimerkiksi klarinetti, saksofoni) tai kaksi (oboe, fagotti).

Vaskipuhaltimien ääni syntyy jo soittajan huulissa, jotka on painettu puhaltimen kuppimaista suukappaletta vasten.

## Katso myös
*Aerofoni

## Lähteet

## Aiheesta muualla
Soraya Haddad

**Soraya Haddad** (; s. 30. syyskuuta 1984 El-Kseur) on algerialainen judoka ja olympiamitalisti. Hän voitti pronssia Pekingin olympialaisissa 2008 alle 52-kiloisten sarjassa. Haddad on kilpaillut tämän lisäksi olympialaisissa kahdesti, Ateenassa 2004 ja Lontoossa 2012. Hän on voittanut Afrikan-mestaruuden viisi kertaa, sai kultaa Afrikan kisoissa 2011 ja sijoittui MM-kisoissa 2005 kolmanneksi. 

## Lähteet
* Haddadin profiili sports-reference.com-sivustolla  
* Profiili judoinside.com-sivustolla
Hanatou Ouelego

**Hanatou Ouelego** (s. 5. elokuuta 1978) on burkinalainen judoka. Hän voitti hopeaa Afrikan-mestaruuskilpailuissa 2004 alle 48-kiloisten sarjassa hävittyään finaalissa Algerian Soraya Haddadille. 

## Lähteet
* Ouelegon profiili judoinside.com-sivustolla
Sahit Prizreni

**Sahit Prizreni** (s. 23. helmikuuta 1983 Kukës) on albanialainen vapaapainija. Hän voitti pronssia MM-kisoista vuonna 2007 alle 60-kiloisten sarjassa, ja saman sarjan EM-hopeaa Dortmundissa 2011. Prizreni on osallistunut olympialaisiin kahdesti, vuosina 2004 ja 2008.

## Lähteet
* Profiili FILA:n sivustolla 
* Prizrenin profiili sports-reference.com-sivustolla  
* Profiili foldeak.com:in painitietokannassa
Eiji Yoshikawa

**Eiji Yoshikawa** (, 11. elokuuta 1892 Kanagawan prefektuuri, Japani – 7. syyskuuta 1962 Tokio, Japani) oli japanilainen kirjailija. Hänen tunnetuin teoksensa on Musashi (宮本武蔵, *Miyamoto Musashi*), joka kertoo japanilaisen rōninin, Miyamoto Musashin elämästä. Yoshikawa on saanut työstään useita palkintoja ja on yksi kotimaansa arvostetuimmista historiallisten romaanien kirjoittajista. Eiji Yoshikawa kuoli syöpään vuonna 1962.

## Lähteet

## Aiheesta muualla
* 
*
Q-Tip

**Q-Tip** (s. 10. huhtikuuta 1970 New York, New York, syntymänimeltään **Jonathan Davis**, nykynimeltään **Kamaal Ibn John Fareed**) on yhdysvaltalainen rap-artisti, laulaja, musiikkituottaja ja näyttelijä. Hän on tullut tunnetuksi A Tribe Called Quest -nimisestä hip hop -yhtyeestä.

## Biografia
Q-Tip syntyi 10. huhtikuuta 1970 New Yorkin Queensissä. Hänen isänsä oli syntynyt Montserratissa, Karibialla ja äiti Yhdysvaltain Alabamassa. Q-Tip kävi Murry Bergtraum High Schoolia New Yorkin Manhattanilla. 1990-luvun puolivälissä hän kääntyi Islamin uskoon ja vaihtoi nimensä Kamaal Ibn John Fareediksi. Hänen taiteilijanimensä *Q-Tip* tulee siitä, kun hän oli pienenä laiha ja hänellä oli isot hiukset. ("Q-tip", suom. vanupuikko)

Rap-artisti Consequence on Q-Tipin serkku.

## Diskografia
### Albumit
* 1999: Amplified
* 2008: The Renaissance
* 2009: Kamaal/The Abstract

### Singlet

## Filmografia
* 1993: *Poetic Justice*
* 1999: *Love Goggles
* 2000: *Disappearing Acts*
* 2001: *Prison Song*
* 2002: *Brown Sugar*
* 2004: *She Hate Me*
* 2008: *Cadillac Records*
* 2010: *Holy Rollers''

## Lähteet

## Aiheesta muualla
* Virallinen sivusto
* Q-Tip Twitter -sivustolla
* 
* Q-Tip Discogs -sivustolla
*